Den norske cannabisdebatten er «lett antennelig», oppsummerer professor Jørgen G. Bramness i Nytt Norsk Tidsskrift. Han etterlyser en mer nyansert diskusjon om cannabis.

Jørgen Bramness, forskningsleder ved SERAF (Foto: UiO) De siste årene er det kommet flere kunnskapsoppsummeringer om skadevirkningene av cannabis. Vurderingene er blitt mer nyanserte: Cannabis er ikke ufarlig, men ikke like farlig som man trodde tidligere. Cannabislovgivning diskuteres i inn- og utland. Er forbud fremdeles veien å gå eller bidrar kriminalisering til at brukere blir (ytterligere) marginalisert? Vil liberalisering føre til økt forbruk?

Den norske debatten

Med dette bakteppe forsøker Jørgen Bramness, professor og leder av Senter for rus og avhengighetsforskning (SERAF), å oppsummere den norske cannabisdebatten. I en artikkel i Nytt Norsk Tidsskrift stiller han spørsmålene: Hva kjennetegner den norske cannabisdebatten? Hvem deltar i debatten, hva er de vanligste argumentene og er debatten nyansert eller ikke?

Les artikkelen: En lett antennelig cannabisdebatt i Nytt Norsk Tidsskrift (betalingstjeneste)

Bramness konklusjon er at den norske debatten har en tendens til å bli «uinteressant polarisert». Han etterlyser et diskusjonsklima hvor man ikke umiddelbart blir avkrevd svar på om man er «for» eller «mot» legalisering.

Les også: Mer nyansert syn på cannabis